Goue grimering by Cannes | SARIE
Vanjaar het L'Oréal drie grimeerkunstenaars – Karim Rahman, Billy B en Rie Omoto – ingespan om 'n unieke voorkoms vir elk van die celeb-woordvoerders te skep. En dié jaar lyk dit of Midas ook 'n draai gemaak het, want goud is "in"!
"Goud is vleiend; dit weerkaats lig op só 'n manier dat dit jou onmiddellik stralend en glansryk laat lyk. Dit behoort as tydloos en klassiek beskou te word", sê Billy B.
[box:full:grey:both] DRA GOUD SÓ
Karim Rahman se voorkoms: Wend 'n goue oogskadu aan en gebruik 'n fuchsia blosser op jou wange wat strek van die holte van jou wang tot bo jou wenkbrou. Rond die voorkoms af met swart oogomlyner en 'n naakkleurige (nude) lipstiffie.
Billy B: Gebruik ligte skakerings van goud op jou oë, wange en by jou onderste wimpers. Rond die voorkoms af met 'n swart (of selfs pers) oogomlyner en bloedrooi lipstiffie.
Rie Omoto: Gebruik goud om sekere gelaatstrekke te beklemtoon, en nie as 'n kleur self nie. 'n Goeie kombinasie van goud en ander kleure kan jou grimering dramaties en gesofistikeerd laat lyk.
L'Or L'Or L'Or bestaan uit lipstiffies, oogskadu's en naellak in metaalskakerings met goue pigmente. Dit sal jóú ook soos 'n gereelde op die rooi tapyt laat lyk.